ოლგა კურილენკო

ოლგა კურილენკო (  დ. 14 გერგობათუთა 1979) — ფრანგი არტისტი დო მოდელი. 

აქტიური ოარტისტე კარიერა 2005 წანას დიჭყჷ. დიამუში რუს-ბელარუსი რე, მუამუში უკრაინარი. ბაღანაშ დაბადებაშე მალას მასქერეფქ ართიანს დეთხისჷ. მორდჷ დიდაქ დო ბებიქ. 7 წანაშე გურაფლენდჷ ფორტეპიანო დო გილეშჷ ობალეტე სტუდიაშა. ომოდელე კარიერა 14 წანაშე დიჭყჷ. ჟირი წანაში უკული ორინალო ნოღა პარიზშა მიდართჷ, სოდეთ მალას გაფორმჷ კონტრაქტი ოაგენტე Madison-წკჷმა. 

1992 წანას დიამუშიწკჷმა ართო ორინალო მოსკოვშა მიდართჷ. მიარე ჟურნალიშ კაბრას გიშარჩქინდჷ, თინეფ შქას რდჷ Glamour, ELLE, Madame Figaro, Marie Claire დო Vogue; ხოლო რდჷ მუსხირენ კომპანიაშ სახე. 1999 წანას ოსურო ქაჸუნჷ ფრანგ ფოტოგრაფის სედრიკ ვან მოლს, დო უკრაინაშ მენოღარობა დოთირუ საფრანგეთიშ მენოღალობათ. ოთხი წანაშ უკული ჭკობაქ დეთხუ ართიანს. 2006 წანას ჩილო ქაჸუნჷ ამერიკელ ჭარუს დემიან გაბრიელს, ნამჷსთ 2007 წანას დეთხუ. 2009 წანას ლონდონშა გინორთჷ ორინალო. კურილენკო ფილანთროპი რე.

 რესურსეფი ინტერნეტის  

კატეგორია:ფრანგი არტისტეფი
კატეგორია:ფრანგი მოდელეფი
კატეგორია:უკრაინალი არტისტეფი
კატეგორია:უკრაინალი მოდელეფი
კატეგორია:დუნაბადი 1979